Iddberg har lang fartstid i lokalpolitikken. Han ble valgt inn i kommunestyret på Gjøvik for første gang i 1991. Han har studert ved Hamar lærerhøgskole, Distriktshøgskolen på Lillehammer og ved Universitetet i Oslo. Siden har han arbeidet i skoleverket på ulike steder i Norge, og siden 1990 på Gjøvik. Før han ble ordfører var han avdelingsleder ved Gjøvik videregående skole.